EU om Brexit: Ikke rom for reforhandlinger
Mens May kjemper for å redde brexitavtalen, møter hun den nederlandske statsministeren Mark Rutte klokken 9 og Tysklands statsminister Angela Merkel klokken 13. – Jeg vil gjøre alt jeg kan for å få ytterligere forsikringer, sa May til motstanderne i Parlamentet mandag. I møtene vil statsministeren ta opp de bekymringene Underhuset har gitt uttrykk for.Reisen til May er samme dag som den ekstraordinære brexitdebatten i Parlamentet. Mandag kveld ble det kjent at statsministeren har utsatt den planlagte avstemningen om skilsmisseavtalen på ubestemt tid. Det har foreløpig ikke blitt satt noen dato for når avstemningen skal skje, men May har tidligere antydet at 21. januar er siste frist, skriver BBC.Senere denne uken skal hun til Brussel for å møte EU . Også der skal hun ta opp bekymringene fra Underhuset. Trolig vil ikke ordlyden i avtalen endres etter møtet, for EU-president Donald Tusk gjorde det mandag kveld klart at det ikke blir noen reforhandling av avtalen. Torsdag skal han og 27 andre EU-ledere diskutere avtalen på et møte. – Vi vil ikke reforhandle avtalen, inkludert reserveløsningen for irskegrensen. Men vi er klare til å diskutere hvordan vi kan forenkle Storbritannias ratifisering, skrev Tusk på Twitter mandag.EU-kommisjonens president Jean-Claude Juncker holder døra på gløtt for nye forsikringer om brexit til Storbritannias statsminister Theresa May, men det er også alt. – Enigheten vi har nådd, er den best mulige. Det er den eneste mulige. Det fins ikke rom overhodet for reforhandling. Men hvis vi bruker det smart, fins det rom for ytterligere avklaringer og fortolkninger, sa Juncker i EU-parlamentet tirsdag. Han understreket likevel at selve avtaleteksten må ligge fast. – Det kommer ikke til å skje. Alle må forstå at utmeldingsavtalen ikke vil bli åpnet opp igjen, sa Juncker, som skal møte May i Brussel tirsdag kveld.
Tirsdag reiser statsminister Theresa May først til Haag og deretter til Berlin i håp om å redde brexitavtalen. Signalene fra EU er særdeles dårlige.